Onthaal en kuier na hartelus | Netwerk24
Die slaapkamers is lekker ruim.
Indien onthaal jou passie is, is hierdie eiendom in Olympus, Pretoria, perfek vir jou.
Hierdie huis in Olympus is ’n onthaler se droom.
Die oopplankombuis met ’n aparte opwasarea (met spasie vir drie masjiene) is op die onderste vlak en bied gerieflike vloei na ’n groot eetkamer en leefarea met genoeg ruimte vir ’n groot gesin of gaste.
Die uitsig op een van die damme in Boardwalk Meander vanaf die stoep sal jou asem wegslaan.
Daar is ’n toegeboude stoep met ’n ingeboude braai waar ’n mens ongeag die weer heerlik kan kuier.
Die eiendom bied drie slaapkamers en ’n addisionele leefarea op die boonste verdieping. Die hoofslaapkamer met sy eie badkamer en instapkaste is privaat met ’n pragtige uitsig. Die ander twee ruim slaapkamers deel ’n badkamer.
Die eiendom het ’n dubbelmotorhuis sowel as ’n aparte huishulpkamer.
Cormallen Hill Estate is een van die gewildste landgoedere in die ooste van Pretoria en beskik oor uitstekende sekuriteit wat 24 uur beheerde toegang insluit.
Die landgoed is naby gewilde winkelsentrums, private en staatskole sowel as hospitale en mediese fasiliteite.
Die eetkamer en oopplankombuis.
Hierdie gesellige kuierarea is buite op die stoep.
Die gerieflike woonkamer.
Meer oor: Pretoria | Eiendomme | Huisgids
Vra sus en doen só wanneer jy huis koop
’n Huis om van te droom
Maak jou kinders deel van die trek